《送刘守备兵维扬》
明代·皇甫汸

为邦有令名，开府向江城。鲸海无传警，狼山伫偃兵。

歌同五裤美，赠比一钱清。独惜隋堤柳，春来绾别情。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。